section_heading: Športska karijera
paragraph_text: Na državnom natjecanju u Šibeniku 1. – 2. srpnja 2007. osvaja srebrnu medalju u preciznom izbijanju. U rujnu te iste godine s hrvatskom reprezentacijom ostvaruje broncu na četveroboju nacija u talijanskom Chivasso.<ref>["http://hrvatski-bocarski-savez.hr/cdn/content/2016/09/13.pdf"]Glasilo hrvatskog boćarskog saveza, prosinac 2007. (Pristupljeno 24. travnja 2017.) 2008. godine se vraća u Komižu i nastavlja trenirati boćanje u BK Komiža te osvaja srebrnu medalju na državnom prvenstvu u Marinićima u brzinskom izbijanju te brončanu medalju u paru s Jasnom Bralić u štafetnom izbijanju.<ref>["http://hrvatski-bocarski-savez.hr/cdn/content/2016/09/14.pdf"]Glasilo hrvatskog boćarskog saveza, srpanj 2008. (Pristupljeno 24. travnja 2017.) Kao reprezentativka Hrvatske u boćanju sudjeluje na četveroboju žena u Šibeniku 2008. Gdje su se najuspješnijima pokazale reprezentativke Francuske, drugo mjesto pripalo je susjednim Slovenkama, treće Talijankama, dok su na posljednjem, četvrtom mjestu završile Hrvatice.<ref>["http://hrvatski-bocarski-savez.hr/cdn/content/2016/09/14.pdf"]Glasilo hrvatskog boćarskog saveza, prosinac 2008. (Pristupljeno 24. travnja 2017.)